لاکين حاجي‌نین خالق آراسيندا اولان نوفوذو و اطرافينداکي آداملارين اونو موحافيظه ائتمه‌سي بو بدخاهليغين باش توتماسينا ايمکان وئرميردي. موسلمان قاراگوروهچولاري‌نین سؤزونو کسمک اۆچون حاجي زین العابدین تاغی‌یئو نوفوذ صاحيبي اولان موللا ميرزه محمد اوغلونا چوخلو پول و هديه‌لر وئريب موقدس يئرلره – مکّه‌یه، مدينه‌یه، کربلايا، قاهيره‌يه، ايستانبولا، تئهرانا گؤندرميش و تاپشيرميشدي کي، اوراداکي مؤعتبر، رسمي دين خاديملريندن موجتهيدلريندن هاميسيندان ايمضا و مؤهورله تصديق ائديلميش رسمي سندلر آلسين کي، موسلمان قيزلاري دا اوغلانلار کيمي شرعيت مکتبلريندن باشقا، موعاصير مکتبلرده ده تحصيل آلا بيلرلر. بو موقدس ايشده شرعيته ضيد هئچ نه يوخدور. حاجي‌نین گؤردوگو تدبيرلر ثمره وئرميردي. اونا گؤره‌ده او، مجبور اولوب مسجيدده روحانيلر قارشيسيندا چيخيش ائتمه‌لي اولدو: "جاماعات، قيزلاريميزين زمانه درسي اوخومالاري واجيبدير. گؤزلري آچيلار، کولفتله رفتاري خوش اولار.